ફેશ ક્લીન્સર, ફેશ વૉશ અને સ્ક્રબ બાદ આવે ફેસ પેક. મધના આમ તો ઘણા ફેસ પેક બને છે. બધાની જો વાત કરીએ તો કદાચ નાનકડી પોકેટ બુક લખાઇ જાય. એટલે અહીં એક અત્યંત આસાન જે ઉપાય છે તેની જ વાત કરીએ. મધ અને ટામેટુ. જી હા, ટામેટું. અડધા ટામેટાને સમારીને તેને મેશ કરી લો. તેમાં 1 મોટી ચમચી મધ એડ કરવું. ગઠ્ઠા વિનાની પેસ્ટ તૈયાર થઇ જાય એટલે તેને ફેસ પર લગાવીને 15 મિનિટ રહેવા દેવી અને પછી ફેસ હુંફાળા પાણીથી ધોઇ લેવો. ટામેટામાં રહેલુ માઇલ્ડ એસિડિક તત્વ તમારી સ્કીનને સાફ કરશે. તેમા રહેલુ વિટામિન C ચહેરાની ત્વચામાં સુધાર લાવશે. અને તેમા રહેલુ કેરોટિન તમારા ચહેરાની નેચરલ શાઇન ફરી લાવવામાં મદદ કરશે. છે ને એકદમ ઇઝી ઉપાય તમારા સમયને સાચવીને તમારા ચહેરા પરના નિખાર અને ચમકને બરકરાર રાખવાના.